บาทเปิดอ่อนค่าแตะ 36.35 บาท/ดอลล่าร์
เงินบาทเช้านี้อ่อนค่ามาที่ 36.35 บาท/ดอลล่าร์ จากเปิด 36.27 บาท/ดอลล่าร์  จากความกังวลเศรษฐกิจจีน
7 ม.ค. 2559

เงินบาทเช้านี้อ่อนค่ามาที่ 36.35 บาท/ดอลล่าร์ จากเปิด 36.27 บาท/ดอลล่าร์  จากความกังวลเศรษฐกิจจีน
นักบริหารเงิน เปิดเผยว่า เงินบาทเปิดตลาดเช้านี้ที่ระดับ 36.27 บาท/ดอลลาร์ จากเย็นวานนี้ที่ปิดตลาดอยู่ที่ระดับ 36.22/24 บาท/ดอลลาร์ 
"เช้านี้เงินบาทขึ้นมาทำไฮ 36.35 แต่ตอนนี้ลงมา 36.32 แล้ว ประเด็นช่วงนี้ยังอยู่ที่เรื่องของจีนเป็นหลัก ตลาดหุ้นจีนลงค่อนข้างแรง วันนึงลงเกิน 5% รวมถึงค่าเงินด้วย อ่อนค่าลงทุกวัน แบงก์ชาติจีนเข้ามาทำให้อ่อนทุกวัน เรียกว่าตลาดมองว่าถ้าจีนยังไม่หยุดทำให้ค่าเงินอ่อน มีโอกาสที่จะไปแตะ 6.7 ดอลลาร์/หยวน จาก 6.5 ดอลลาร์/หยวนในปัจจุบัน...ค่าเงินสกุลอื่นจะอ่อนตามไปเรื่อยๆ ถือว่าค่อนข้างน่ากลัว เพราะอัตราแลกเปลี่ยนมีโอกาสผันผวนมากในแต่ละวัน" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวในกรอบ 36.20-36.40 บาท/ดอลลาร์